Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin hallinto toisti, että vaikka se arvostaa Bidenin hallinnon tukea, -
Israel on suvereeni valtio.
USA:n turvallisuusneuvos Jake Sullivan korosti, -
että sotilaallinen vastaus kolmen sotilaan kuolemaan ei ole vielä ohi.
Iranin presidentti Ibrahim Raisi pilkkasi USA:ta, -
että sotilaallisen vastauksen puute Irania vastaan -
on Iranin sotilaallisen urheuden ansiota.
IDF syventää toimiaan Gazassa ja keskittyy eteläiseen Khan Younisiin,-
missä toimii tällä hetkellä viisi prikaatia.
IDF:n tiedotusyksikön mukaan viime vuorokauden kuluessa -
on eliminoitu kymmeniä terroristeja Gazasta.
Lisäksi kabinetin viikkokokouksessa sunnuntaina -
pääministeri Benjamin Netanjahu totesi, -
että Hamasin 24 pataljoonasta kaiken kaikkiaan 17 on tuhottu.
Tärkein välttämätön tavoite on Hamasin eliminointi.
Siihen tarvitaan kolme asiaa:
Ensin pitää kaataa Hamasin pataljoonat.
Tähän mennessä on tuhottu 17 pataljoonaa 24:stä.
Loput ovat Etelä-Gazassa ja Rafahissa, ja hoitelemme nekin.
Toiseksi tarvitaan raivausoperaatioita, -
joita joukkomme suorittavat nyt ratsioina Pohjois- ja Keski-Gazassa.
Kolmanneksi pitää neutralisoida maanalainen infrastruktuuri.
Sitä tehdään systemaattisesti kaikkialla Gazassa.
Se vie vielä aikaa.
Netanjahu toisti hallinnon lujan tahdon saavuttaa kaikki sotatavoitteet.
Sota loppuu vasta kun kaikki tavoitteet on saavutettu:
Hamas eliminoitu, panttivangit vapautettu -
ja Gazan uhka Israelille poistettu.
Panttivankeja pyritään vapauttamaan koko ajan.
Emme suostu mihin tahansa emmekä mihin tahansa hintaan.
Mediassa on sanottu asioita kuin olisimme suostuneet niihin, -
kuten terroristien vapauttamiseen. Emme suostu.
Bidenin hallinnon ja Netanjahun hallituskoalition väliset jännitteet -
ovat kiristyneet, koska Bidenin hallinto ajaa sopimusta Hamasin kanssa -
Qatarin ja Egyptin välityksellä, -
ja sopimus saattaisi painostaa Israelia suostumaan tulitaukoon.
Netanjahu vastasi painottamalla sitä, että Israel on suvereeni valtio.
Israel on suvereeni valtio.
Arvostamme Bidenin hallinnolta sodan alusta asti saamaamme tukea:
asetukea, tukea kansainvälisissä instituutioissa, -
ja joukkojen lähettämistä Lähi-itään.
Silti meillä on mielipide-eroja.
Tähän saakka olemme onnistuneet voittamaan ne.
Kiertävien raporttien mukaan Israelin ja Hamasin välinen -
panttivankien vapautussopimus näyttäisi olevan tuloillaan, -
mutta terroristiryhmä Hamas ei ole vielä vastannut virallisesti -
sopimuksen ehtoihin.
Taistelut Gazassa lakkaisivat, loput panttivangit vapautettaisiin, -
Israel vapauttaisi palestiinalaisvankeja -
ja humanitaarista apua vietäisiin laajemmin Gazaan.
Saudiarabialaisen raportin mukaan Hamasin suurin kiistakysymys liittyy -
järjestön johtajien harhaluuloon, että Israelia voitaisiin kiristää -
vapauttamaan lisää terroristeja israelilaisista vankiloista.
USA:n kansallisen turvallisuuden neuvonantaja Jake Sullivan painotti -
ABC:n George Stephanopoulosin haastattelussa, -
että tällaiset neuvottelut etenevät usein hitaasti, -
kunnes saavutetaan lopullinen läpimurto.
Se ei tapahdu välittömästi, -
mutta usein tällaiset neuvottelut etenevät hitaasti, -
kunnes ratkaisu yhtäkkiä saadaan.
On vaikeaa asettaa aikataulua, milloin jokin voisi tapahtua, -
jos se ylipäätään tapahtuu.
En voi väittää, että ratkaisu olisi aivan nurkan takana.
Sullivan puhui myös USA:n vastauksista -
uusimpaan iskuun USA:n joukkoja vastaan Jordaniassa.
Hän sanoi, että USA:lla on lisätoimia varattuna Iranin kätyrien varalle.
Tämä oli vastauksemme alku. Lisää on luvassa.
Osa toimista nähdään, osaa ei, mutta lisätoimia tehdään -
vastaukseksi kolmen urhean sotilaan traagiseen kuolemaan.
Emme voi sulkea pois uusia iskuja -
Iranin tukemia ryhmiä ja hutheja vastaan.
Asia pitää nähdä tarkasti. Presidentti on sanonut komentajille, -
että on oltava valmiina myös uusiin iskuihin.
Sullivan korosti, että jos Iran tekisi suoran iskun USA:n joukkoja vastaan,-
siihen vastattaisiin nopeasti ja voimakkaasti.
Sanoisin, että jos Iran päättää vastata suoraan USA:lle, -
vastaamme sille nopeasti ja voimakkaasti.
USA:n puolustusministeri Lloyd Austinilta kysyttiin siitä, -
että viivyttämällä kostoiskuja Iranin liittolaisryhmiä vastaan -
USA epäonnistui vaatimaan välttämättömän hinnan, -
joka olisi estänyt Irania ja sen kätyreitä -
jatkamasta iskuja USA:n joukkoja vastaan.
En spekuloi sillä, mitä iskuilla yritetään sanoa, -
enkä sillä, lähtevätkö jotkut tai olisivatko jotkut lähteneet.
Sanon vain, että vastaamme monitasoisesti.
Meillä on kyky vastata useita kertoja -
kunkin tilanteen vaatimalla tavalla.
Uskomme, että tämän teki jokin taho vastarinnan akselista -
eli jokin Iranin liittolaisryhmä.
Emme tiedä, miten paljon Iran tiesi asiasta.
Sillä ei kuitenkaan ole merkitystä, koska Iran rahoittaa ryhmiä.
Joissain tapauksissa se myös antaa koulutusta kehittyneistä aseista.
Ilman sitä apua tällaisia iskuja ei tapahtuisi.
Irakissa ja Syyriassa Iranin kätyreitä vastaan tehtyjen 85 iskun lisäksi -
USA ja Iso-Britannia ovat tehneet useita iskuja -
Jemenin huthi-heimon johtamaa Ansar-Allah-ryhmää vastaan, -
joka on jatkanut iskuja aluksiin Punaisellamerellä.
Viime iskujen jälkeen huthit ovat jatkaneet iskuja Punaisellamerellä, -
mikä on sietämätöntä ja laitonta.
Se asettaa viattomia ihmisiä vaaraan, ja sillä on taloudellisia seurauksia.
Iskuja on tehty myös aluksiin, joilla on brittiyhteyksiä, -
ja siksi olemme toimineet itsepuolustukseksi.
En epäröi puolustaa brittejä ja brittien intressejä -
sekä diplomaattisia pyrkimyksiämme palauttaa vakaus alueelle.
Ansar-Allahin johtaja sanoi televisiopuheessa, -
että Bidenin hallinto oli pyytänyt Kiinaa suostuttelemaan hutheja -
lopettamaan iskut merenkulkua vastaan -
Bab el-Mandebin salmella ja muilla läheisillä vesiväylillä.
Yksi merkki Amerikan epäonnistumisesta -
on sen yritys pyytää apua Kiinalta, -
jotta se suostuttelisi meidät -
lopettamaan tukitoimet palestiinalaisille -
israelilaisia ja Israeliin yhteyksissä olevia aluksia vastaan.
Kiina tietää, mitä USA tekee Taiwanissa -
ja se tietää, miten USA on ottanut Kiinan kohteekseen -
ja asettanut sille talouspakotteita hillitäkseen sen talouskasvua.
Kiina tietää USA:n vihamieliset politiikat sitä vastaan -
ja on tietoinen USA:n salaliitosta Taiwan-kysymyksessä.
Siksi Kiina ei ryhdy palvelemaan ja tukemaan USA:n intressejä.
Teheranissa Iranin presidentti Ibrahim Raisi totesi, -
että ellei Irania vastaan isketä, armeija välttää suoria yhteenottoja -
kätyriryhmien jatkaessa Iranin tahdon täyttämistä.
Aina kun amerikkalaiset halusivat puhua Iranille kuten muillekin maille, -
he sanoivat, että sotilaallinen vaihtoehto on mahdollinen.
Niitä sanoja ei kuulla enää tätä nykyä.
He sanovat jopa, ettei heillä ole aikeita ottaa yhteen Iranin kanssa.
Tämä on aina läsnä olevien uskonnollisten ihmistemme voima, -
he ovat hyvin tärkeitä maallemme.
Asevoimamme ovat voimakkaita ja aina läsnä.
Olemme sanoneet monta kertaa, ettemme aloita yhtäkään sotaa, -
mutta jos joku haluaa kiusata meitä, Iran vastaa voimalla.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen